Source: https://www.srzba4.sk/index.php/category/pravo/
Timestamp: 2019-02-18 22:31:41+00:00

Document:
Právo – SRZ Mo Bratislava 4
Spoločný rybársky poriadok SRZ pre rok 2019 na stiahnutie v PDF.
Posted in Informácie, Právo
Výňatok z Vykonávacej vyhlášky 381/2018 Z.z. k Zákonu o rybárstve 216/2018 Z.z.
(1) Loviaci [§ 2 ods. 2 písm. l) zákona] pred začiatkom lovu zapisuje do záznamu čitateľne, bez možnosti vymazania každý deň lovu s uvedením dátumu a čísla rybárskeho revíru, v ktorom bude lov vykonávať. Tabuľka záznamu a spôsob zapisovania údajov do záznamu sú uvedené v prílohe č. 18.
(2) Loviaci si môže privlastniť počas jedného dňa lovu, aj keď loví vo viacerých rybárskych revíroch, najviac
a) jeden kus jesetera malého alebo jeden kus jesetera sibírskeho, alebo jeden kus sumca veľkého, alebo dva kusy úhora európskeho, alebo dva kusy kapra rybničného, alebo dva kusy mieňa sladkovodného, alebo dva kusy zubáča veľkoústeho, alebo dva kusy zubáča volžského, alebo dva kusy šťuky severnej, alebo dva kusy lieňa sliznatého, alebo dva kusy mreny severnej, alebo dva kusy pstruha jazerného, alebo dva kusy pstruha potočného, alebo dva kusy lipňa tymiánového; k týmto úlovkom si môže privlastniť taký počet pstruha dúhového, sivoňa potočného, podustvy severnej alebo nosáľa sťahovavého aby celkový počet privlastnených rýb neprekročil počet štyri kusy a celková hmotnosť nepresiahla 5 kg,
b) taký počet všetkých druhov rýb, ktorých celková hmotnosť nepresiahne 5 kg; celková hmotnosť rýb privlastnených v jednom dni sa nevzťahuje na invázne nepôvodné druhy rýb podľa § 10 ods. 3.
(3) Užívateľ môže po analýze stavu pôvodných druhov rýb do 30. septembra požiadať
ministerstvo životného prostredia o dočasné zníženie alebo dočasné obmedzenie počtu privlastnených úlovkov podľa odseku 2 písm. a).
(4) Privlastnením si povoleného počtu alebo hmotnosti rýb podľa odseku 2 v rámci povolenia vydaného príslušným užívateľom sa denný lov rýb skončí.
(5) Ak privlastnením si poslednej ulovenej ryby hmotnosť úlovku podľa odseku 2 presiahne 5 kg, loviaci si môže privlastniť túto poslednú ulovenú rybu bez ohľadu na jej hmotnosť.
(6) Ak si loviaci ako prvú privlastní rybu ktoréhokoľvek druhu, ktorej hmotnosť je väčšia ako 5 kg, obmedzuje sa jeho denný úlovok na tento jeden kus ryby.
(7) Loviaci si na jedno povolenie môže privlastniť maximálny počet rýb, ktorý určí užívateľ. Privlastnením si určeného počtu rýb na jedno povolenie platnosť povolenia zanikne. Pri zániku platnosti povolenia z dôvodu privlastnenia si určeného počtu rýb v jednom kalendárnom roku pri
Strana 16 Zbierka zákonov Slovenskej republiky 381/2018 Z. z. nevyčerpanom limite vydaných povolení môže užívateľ vydať loviacemu ďalšie povolenie.
(8) Loviaci čitateľne, bez možnosti vymazania zapisuje privlastnené ryby do záznamu, v ktorom uvedie druh ryby, jej dĺžku a hmotnosť. Každú ulovenú rybu podľa odseku 2 písm. a) zapisuje loviaci do záznamu okamžite po jej privlastnení. Všetky ostatné druhy rýb loviaci zapisuje do záznamu samostatne bezprostredne pri prerušení a po skončení lovu rýb. Ak si loviaci neprivlastnil žiaden úlovok, vyznačí túto skutočnosť bezprostredne po skončení lovu rýb v zázname vyčiarknutím všetkých kolónok v príslušnom riadku, okrem kolónky určenej na záznamy kontrolného orgánu. Za prerušenie lovu sa považuje znefunkčnenie prostriedkov určených na lov rýb v príslušnom dni lovu, pričom takéto prerušenie lovu nie je považované za vyhradzovanie si miesta lovu podľa § 15 ods. 1 písm. h) zákona.
(9) Loviaci zapisuje každú privlastnenú rybu, ktorá má podľa § 12 ods. 1 ustanovenú lovnú mieru, do samostatného riadku záznamu, s uvedením druhu ryby, jej dĺžky a hmotnosti, pričom pri pokračovaní lovu opätovne zaznačí dátum a číslo rybárskeho revíru do ďalšieho riadka záznamu.
(10) Privlastnené druhy rýb, ktoré podľa § 12 ods. 3 nemajú stanovenú lovnú mieru, zapisuje loviaci do samostatného riadka záznamu tak, že v príslušnom riadku záznamu pri druhu ryby uvedie „ostatné“ a zároveň uvedie ich celkovú hmotnosť.
(11) Privlastnené invázne nepôvodné druhy rýb podľa § 10 ods. 3 zapisuje loviaci do samostatného riadka záznamu tak, že v príslušnom riadku záznamu uvedie druh ryby, množstvo a ich celkovú hmotnosť.
(12) Loviaci vo veku od 3 do 6 rokov môže loviť ryby výlučne v sprievode plnoletej osoby, ktorá je držiteľom rybárskeho lístka alebo povolenia alebo osobitného povolenia, a to s jedným rybárskym prútom s navijakom alebo bez navijaku. Privlastniť si môže v jednom dni taký počet všetkých druhov rýb, ktorých celková hmotnosť nepresiahne 1 kg alebo 1 kus kapra rybničného, lieňa sliznatého, zubáča veľkoústeho, zubáča volžského, šťuky severnej, sumca veľkého, boleňa dravého, podustvy severnej, nosáľa sťahovavého, mreny severnej, lipňa tymiánového alebo lososovitých druhov rýb. Ak si ako prvú privlastní rybu, ktorej hmotnosť je väčšia ako 1 kg, obmedzuje sa jeho denný úlovok na tento jeden kus ryby. Záznam za loviaceho vo veku od 3 do 6 rokov vedie sprevádzajúca plnoletá osoba, ktorá je držiteľom rybárskeho lístka alebo povolenia alebo osobitného povolenia.
(13) Loviaci vo veku od 6 do 15 rokov môže loviť ryby výlučne v sprievode plnoletej osoby, ktorá je držiteľom rybárskeho lístka alebo povolenia alebo osobitného povolenia, a to s jedným rybárskym prútom s navijakom alebo bez navijaku. Privlastniť si môže v jednom dni taký počet všetkých druhov rýb, ktorých celková hmotnosť nepresiahne 3 kg alebo 1 kus kapra rybničného, lieňa sliznatého, zubáča veľkoústeho, zubáča volžského, šťuky severnej, sumca veľkého, boleňa dravého, podustvy severnej, nosáľa sťahovavého, mreny severnej, jalca hlavatého, lipňa tymiánového alebo lososovitých druhov rýb. Ak privlastnením si poslednej ulovenej ryby hmotnosť úlovku presiahne 3 kg, môže si privlastniť túto poslednú ulovenú rybu. Ak si ako prvú privlastní rybu ktoréhokoľvek druhu, ktorej hmotnosť je väčšia ako 3 kg, obmedzuje sa jeho denný úlovok na tento jeden kus ryby. Za správne vedenie záznamu za loviaceho vo veku od 6 do 15 rokov zodpovedá sprevádzajúca plnoletá osoba, ktorá je držiteľom rybárskeho lístka alebo povolenia alebo osobitného povolenia.
(14) Loviaci vo veku od 15 do 18 rokov, ktorý je držiteľom povolenia alebo osobitného povolenia, môže loviť ryby ako plnoletá osoba.
(15) Loviaci pri love rýb medzi sebou udržiavajú vzdialenosť najmenej 5 metrov, ak sa nedohodnú na menšej vzdialenosti. Pri love prívlačou alebo muškárením loviaci medzi sebou udržiavajú vzdialenosť najmenej 20 metrov, ak sa nedohodnú na menšej vzdialenosti.
381/2018 Z. z. Zbierka zákonov Slovenskej republiky Strana 17
(16) Privlastnené ryby v živom stave sa prechovávajú v dostatočne priestranných rybárskych sieťkach, prechovávacích vakoch, alebo v iných zariadeniach. Prechovávanie dravých druhov rýb je možné aj pomocou prechovávacích spon a karabín, ktoré je potrebné viditeľne označiť.
(17) Ak sa loviaci rozhodne privlastnenú rybu neprechovávať v živom stave, dbá, aby ju bez týrania usmrtil; to sa vzťahuje aj na všetky invázne nepôvodné druhy rýb.5) Ak loviaci ulovenú rybu nevie spoľahlivo určiť, vráti ju späť do vody. Ak je ryba označená viditeľnou značkou, túto skutočnosť uvedie do záznamu s uvedením druhu, dĺžky, hmotnosti a takto označenú rybu vráti s náležitou opatrnosťou späť do vody.
(18) Loviaci nesmie pred začiatkom lovu, počas lovu, pri prerušení lovu a po ukončení lovu znečisťovať akýmkoľvek spôsobom miesto lovu a jeho okolie; loviaci zodpovedá za čistotu miesta lovu a jeho okolia. Ak loviaci rybu v mieste lovu vyčistí a zbaví vnútorností, jej zvyšky nesmie vhodiť do vody ani nechať na mieste lovu.
(19) Ryby ulovené v čase ich individuálnej ochrany, ryby, ktoré nedosahujú najmenšiu lovnú mieru alebo presahujú najväčšiu lovnú mieru, a ryby ulovené v revíroch s režimom chyť a pusť loviaci s náležitou opatrnosťou v čo najkratšom čase pustí späť do vody, a to aj vtedy, ak sú akokoľvek poranené. Ak nemožno takejto ulovenej rybe uvoľniť háčik bez jej poranenia, loviaci prestrihne nadväzec a rybu pustí späť do vody i s háčikom.
(20) Loviaci pri love musí mať meradlo potrebné na zistenie dĺžky ulovenej ryby, uvoľňovač háčikov, primeraný podberák alebo pri love dravých druhov rýb vylovovacie kliešte a pri love na kaprových vodách spôsobom na položenú a plávanú so stanovenou najväčšou lovnou mierou rýb a kaprových vodách s režimom chyť a pusť aj rybársku podložku. Na stanovenie hmotnosti rýb možno použiť váhu alebo prepočítavaciu tabuľku, ktorá je súčasťou záznamu. Vzor prepočítavacej tabuľky je uvedený v prílohe č. 19.
(21) Držiteľ povolenia odovzdá vyplnený záznam do 15. januára nasledujúceho roka po skončení jeho platnosti užívateľovi, ktorý ho vydal; záznam odovzdá aj vtedy, ak v období, na ktoré sa povolenie vzťahuje, ryby nelovil. Ak držiteľ povolenia do určeného termínu záznam neodovzdá, užívateľ mu nevydá povolenie na nasledujúci rok.
Posted on 27. decembra 2018 3. februára 2019 by admin
Zákon č. 216/2018 Z.z – Zákon o rybárstve platný od 1.1.2019
Posted in Dôležité oznamy, Na stiahnutie, Právo
Vážení členovia MsO SRZ BA4.
18. júla 2018 bol v Zbierke zákonov SR uverejnený nový Zákon č. 216/2018 Z.z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, ktorý je účinný od 1. januára 2019. Jeho znenie si môžete prezrieť na tomto linku: Zákon č. 216/2018 Z.z.
K novému zákonu o rybárstve boli vydané v súlade s § 42 dva všeobecne záväzné právne predpisy, a to vyhláška, ktorou sa vykonáva zákon o rybárstve a vyhláška o technických podmienkach návrhu rybovodov a monitoringu migračnej priechodnosti rybovodov. Vyhláška MŽP SR č. 381/2018 Z.z., ktorou sa vykonáva zákon č. 216/2018 Z. z. o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov bola uverejnená v Zbierke zákonov SR dňa 22. decembra 2018 s účinnosťou od 1. januára 2019. Znenie vyhlášky si môžete prezrieť na tomto linku: Vyhláška MŽP SR č. 381/2018 Z.z.
Vyhláška MŽP SR č. 383/2018 Z.z. o technických podmienkach návrhu rybovodov a monitoringu migračnej priechodnosti rybovodov bola rovnako uverejnená v Zbierke zákonov SR dňa 22. decembra 2018 s účinnosťou od 1. januára 2019. Znenie vyhlášky si môžete prezrieť na tomto linku: Vyhláška MŽP SR č. 383/2018 Z.z.
Venujte prosím tomuto oznamu náležitú pozornosť, nakoľko ide o dokumenty, ktorými sa od 1.1.2019 ako rybári musíme riadiť.
MsO SRZ BA4
Posted in Dôležité oznamy, Právo
Hájená od
Hájená do
amur biely (Ctenopharyngodon idella), možno loviť od 1. januára do 31. decembra
amur čierny (Mylopharyngodon piceus), možno loviť od 1. januára do 31. decembra
belička európska( Alburnus alburnus), možno loviť od 1. januára do 31. decembra
blatniak tmavý (Umbra krameri), 1.1. 31.12. od 1. januára do 31. decembra (celoročne)
boleň dravý (Aspius aspius), 15.3. 31.5. od 15. marca do 31. mája
býčko čiernoústy (Neogobius melanostomus), možno loviť od 1. januára do 31. decembra, invázny nepôvodný druh
býčko hlavatý (Ponticola kessleri), možno loviť od 1. januára do 31. decembra, invázny nepôvodný druh
býčko nahotemenný (Ponticola gymnotrachelus), možno loviť od 1. januára do 31. decembra, invázny nepôvodný druh
býčko piesočný (Neogobius fluviatilis), možno loviť od 1. januára do 31. decembra, invázny nepôvodný druh
býčko rúrkonosý (Proterorhinus marmoratus), 1.1. 31.12. od 1. januára do 31. decembra (celoročne)
býčkovec amurský(Perccottus glenii), možno loviť od 1. januára do 31. decembra, invázny nepôvodný druh
čerebľa pestrá(Phoxinus phoxinus), 1.1. 31.12. od 1. januára do 31. decembra (celoročne)
červenica ostrobruchá (Scardinius erythrophthalmus), možno loviť od 1. januára do 31. decembra
čík európsky (Misgurnus fossilis), 1.1. 31.12. od 1. januára do 31. decembra (celoročne)
hlaváč bieloplutvý (Cottus gobio), 1.1. 31.12. od 1. januára do 31. decembra (celoročne)
hlaváč pásoplutvý (Cottus poecilopus), 1.1. 31.12. od 1. januára do 31. decembra (celoročne)
hlavátka podunajská (Hucho hucho), 1.1. 31.10. od 1. januára do 31. októbra, na hraničných vodách od 1. januára do 31. augusta
hrebenačka fŕkaná (Gymnocephalus cernua), možno loviť od 1. januára do 31. decembra
hrebenačka pásavá (Gymnocephalus schraetser), 1.1. 31.12. od 1. januára do 31. decembra (celoročne)
hrebenačka vysoká (Gymnocephalus baloni), 1.1. 31.12. od 1. januára do 31. decembra (celoročne)
hrúz Belingov(Romanogobio belingi), 1.1. 31.12. od 1. januára do 31. decembra (celoročne)
hrúz fúzatý (Gobio uranoscopus), 1.1. 31.12. od 1. januára do 31. decembra (celoročne)
hrúz karpatský(Gobio carpathicus), 1.1. 31.12. od 1. januára do 31. decembra (celoročne)
hrúz Kesslerov (Gobio kessleri), 1.1. 31.12. od 1. januára do 31. decembra (celoročne)
hrúz škvrnitý (Gobio gobio), možno loviť od 1. januára do 31. decembra
hrúz tuponosý (Gobio obtusorostris), 1.1. 31.12. od 1. januára do 31. decembra (celoročne)
hrúz Vladykov (Romanogobio vladykovi), 1.1. 31.12. od 1. januára do 31. decembra (celoročne)
hrúzovec sieťovaný (Pseudorasbora parva), možno loviť od 1. januára do 31. decembra, invázny nepôvodný druh
jalec hlavatý[Leuciscus (Squalius) cephalus], 15.3. 31.5. od 15. marca do 31. mája
jalec maloústy (Leuciscus leuciscus), 15.3. 31.5. od 15. marca do 31. mája
jalec tmavý (Leuciscus idus), 15.3. 31.5. od 15. marca do 31. mája
jeseter malý (Acipenser ruthenus), 15.3. 31.5. od 15. marca do 31. mája
jeseter ruský(Acipenser gueldenstaedtii), 1.1. 31.12. od 1. januára do 31. decembra (celoročne)
jeseter sibírsky(Acipenser baeri), 15.3. 31.5. od 15. marca do 31. mája
kapor rybničný (Cyprinus carpio – zdomácnená forma), 15.3. 31.5. čas individuálnej ochrany neplatí od 1. mája do 31. mája, keď je jeho lov a privlastnenie povolené
v čase rybárskych pretekov, čas individuálnej ochrany sa nevzťahuje na ostatné vodné plochy, v ktorých je lov kapra rybničného povolený od 1. januára do 31. decembra podľa § 13 ods. 5 písm. b)zákona
kapor sazan (Cyprinuscarpio – diváforma), 1.1. 31.12. od 1. januára do 31. decembra (celoročne)
karas pruský (Carassius gibelio), možno loviť od 1. januára do 31. decembra
karas striebristý (Carassius auratus), možno loviť od 1. januára do 31. decembra
karas zlatistý (Carassius carassius), 1.1. 31.12. od 1. januára do 31. decembra (celoročne)
klárius panafrický (Clarias gariepinus), možno loviť od 1. januára do 31. decembra
kolok veľký (Zingel zingel), 1.1. 31.12. od 1. januára do 31. decembra (celoročne)
kolok vretenovitý (Zingel streber), 1.1. 31.12. od 1. januára do 31. decembra (celoročne)
lieň sliznatý (Tinca tinca), 15.3. 31.5. od 15. marca do 31. mája
lipeň tymiánový (Thymallus thymallus), 1.1. 31.5. od 1. januára do 31. mája
lopatka dúhová (Rhodeus amarus), 1.1. 31.12. od 1. januára do 31. decembra (celoročne)
mečovka zelená (Xiphophorus helleri), možno loviť od 1. januára do 31. decembra
mihuľa potočná(Lampetra planeri), 1.1. 31.12. od 1. januára do 31. decembra (celoročne)
mihuľa ukrajinská(Eudontomyzon mariae), 1.1. 31.12. od 1. januára do 31. decembra (celoročne)
mihuľa Vladykovova(Eudontomyzon vladykovi), 1.1. 31.12. od 1. januára do 31. decembra (celoročne)
mieň sladkovodný (Lota lota), 1.1. 15.3. od 1. januára do 15. marca
mrena karpatská (Barbus carpathicus), 1.1. 31.12. od 1. januára do 31. decembra (celoročne)
mrena poľská (Barbus waleckii), 1.1. 31.12. od 1. januára do 31. decembra (celoročne)
mrena severná (Barbus barbus), 15.3. 31.5. od 15. marca do 31. mája
mrena škvrnitá (Barbus petenyi), 1.1. 31.12. od 1. januára do 31. decembra (celoročne)
nosáľ sťahovavý (Vimba vimba), 15.3. 31.5. od 15. marca do 31. mája
ostračka veľkoústa(Micropterus salmoides), možno loviť od 1. januára do 31. decembra, invázny nepôvodný druh
ostriež zelenkavý (Perca fluviatilis), možno loviť od 1. januára do 31. decembra
ovsienka striebristá (Leucaspius delineatus), 1.1. 31.12. od 1. januára do 31. decembra (celoročne)
pichľavka siná (Gasterosteus aculeatus), možno loviť od 1. januára do 31. decembra, invázny nepôvodný druh
pleskáč siný (Abramis ballerus) 15.3. 31.5. od 15. marca do 31. mája
pleskáč tuponosý (Abramis sapa) 15.3. 31.5. od 15. marca do 31. mája
pleskáč vysoký (Abramis brama) 15.3. 31.5. od 15. marca do 31. mája
pleskáč zelenkavý (Blicca bjoerkna), možno loviť od 1. januára do 31. decembra
ploska pásavá (Alburnoides bipunctatus), 1.1. 31.5. od 1. januára do 31. mája
plotica červenooká (Rutilus rutilus), možno loviť od 1. januára do 31. decembra
plotica lesklá (Rutilus pigus), 1.1. 31.12. od 1. januára do 31. decembra (celoročne)
plotica perleťová (Rutilus meidingeri), 1.1. 31.12. od 1. januára do 31. decembra (celoročne)
pĺž baltický (Sabanejewia baltica), 1.1. 31.12. od 1. januára do 31. decembra (celoročne)
pĺž bulharský (Sabanejewia bulgarica), 1.1. 31.12. od 1. januára do 31. decembra (celoročne)
pĺž krymský (Cobitis tanaitica), 1.1. 31.12. od 1. januára do 31. decembra (celoročne)
pĺž podunajský (Cobitis elongatoides), 1.1. 31.12. od 1. januára do 31. decembra (celoročne)
pĺž severný (Cobitis taenia), 1.1. 31.12. od 1. januára do 31. decembra (celoročne)
pĺž vrchovský (Sabanejewia balcanica), 1.1. 31.12. od 1. januára do 31. decembra (celoročne)
podustva severná (Chondrostoma nasus). 15.3. 31.5. od 15. marca do 31. mája
pstruh dúhový (Oncorhynchus mykiss), možno loviť od 1. januára do 31. decembra
pstruh jazerný (Salmo trutta m. lacustris), 1.9. 15.4. od 1. septembra do 15. apríla
pstruh potočný (Salmo trutta m.fario), 1.9. 15.4. od 1. septembra do 15. apríla
sih maréna (Coregonus maraena), 1.1. 31.12. od 1. januára do 31. decembra (celoročne)
sih peleď (Coregonus peled), 1.9. 28.2. od 1. septembra do 28. februára
sivoň potočný (Salvelinus fontinalis), možno loviť od 1. januára do 31. decembra
slíž severný (Barbatula barbatula), možno loviť od 1. januára do 31. decembra
slnečnica pestrá(Lepomis gibbosus), možno loviť od 1. januára do 31. decembra, invázny nepôvodný druh
sumček čierny (Ameiurus melas), možno loviť od 1. januára do 31. decembra, invázny nepôvodný druh
sumček hnedý (Ameiurus nebulosus), možno loviť od 1. januára do 31. decembra, invázny nepôvodný druh
sumec veľký (Silurus glanis), 1.1. 15.6. od 1. januára do 15. júna
šabľa krivočiara (Pelecus cultratus). 1.1. 31.12. od 1. januára do 31. decembra (celoročne)
šťuka severná (Esox lucius), 1.1. 31.5. od 1. januára do 31. mája
tilapia mozambická (Oreochromis mossambicus), možno loviť od 1. januára do 31. decembra
tilapia nílska (Oreochromis niloticus), možno loviť od 1. januára do 31. decembra
tolstolobik biely (Hypophthalmichthys molitrix), možno loviť od 1. januára do 31. decembra
tolstolobik pestrý (Hypophthalmichthys nobilis), možno loviť od 1. januára do 31. decembra
úhor európsky (Anguilla anguilla), možno loviť od 1. januára do 31. decembra
veslonos americký (Polyodon spathula), možno loviť od 1. januára do 31. decembra
zubáč veľkoústy (Stizostedion lucioperca), 1.1. 15.6. od 1. januára do 15. júna
zubáč volžský (Stizostedion volgensis), 1.1. 15.6. od 1. januára do 15. júna
živorodka ostropyská (Poecilia sphenops), možno loviť od 1. januára do 31. decembra
živorodka pestrá (Poecilia reticulata). možno loviť od 1. januára do 31. decembra
Vyhláška MŽP SR č. 381/2018 Z.z. – Vykonávacia vyhláška k Zákonu o rybárstve platná od 1.1.2019
Vyhláška MŽP SR č. 383/2018 Z.z. – Vyhláška o technických podmienkach návrhu rybovodov a monitoringu migračnej priechodnosti rybovodov k Zákonu o rybárstve platná od 1.1.2019

References: § 10
 § 15
 § 12
 § 12
 § 10
 § 42
 § 13